**भारत सरकार**

**स्‍वास्‍थ्‍य और परिवार कल्‍याण मंत्रालय**

**स्‍वास्‍थ्‍य और परिवार कल्‍याण विभाग**

**राज्‍य सभा**

**अतारांकित प्रश्‍न संख्‍या- 942**

**28 जुलाई, 2015 को पूछे जाने वाले प्रश्‍न का उत्‍तर**

**तम्बाकू सेवन की उच्च दर**

**942. श्री राम कुमार कश्यपः**

क्या स्वास्थ्य और परिवार कल्याण मंत्री यह बताने की कृपा करेंगे किः

(क) क्या भारत विश्व में तम्बाकू का दूसरा सबसे बड़ा उपभोक्ता है और क्या लगभग एक

मिलियन भारतीय प्रतिवर्ष तम्बाकू जनित रोगों के कारण मरते हैं;

(ख) क्या 15 वर्ष और इससे अधिक आयु के 35 प्रतिशत भारतीय किसी न किसी रूप में तम्बाकू का सेवन करते हैं;

(ग) क्या देश के लगभग 33 प्रतिशत वयस्क पुरुष और 18 प्रतिशत वयस्क महिलाएं धुआंरहित

तम्बाकू उत्पादों को सेवन करते हैं;

(घ) यदि हां, तो तम्बाकू सेवन के कुप्रभावों के बारे में लोगों को जागरुक बनाने के लिए क्या

कदम उठाए गए हैं; और

(ङ) लोगों को धूम्रपान/सभी रूपों में तम्बाकू का सेवन छोड़ने के लिए समझाने हेतु क्या कदम

उठाए गए हैं?

**उत्‍तर**

**स्‍वास्‍थ्‍य और परिवार कल्‍याण राज्‍य मंत्री (श्री श्रीपाद यसो नाईक)**

(क): चीन के बाद भारत तम्‍बाकू का दूसरा सबसे बडा उपभोक्‍ता है। स्‍वास्‍थ्‍य एवं परिवार कल्‍याण मंत्रालय द्वारा प्रकाशित तम्‍बाकू नियंत्रण, 2004 रिपोर्ट अनुसार, भारत में प्रत्‍येक वर्ष होने वाली 8-9 लाख मौतों के लिए तम्‍बाकू सेवन को जिम्‍मेदार ठहराया जा सकता है।

(ख) और (ग): स्‍वास्‍थ्‍य एवं परिवार कल्‍याण मंत्रालय द्वारा किए गए वैश्विक प्रौढ़ तम्‍बाकू सर्वेक्षण (जीएटीएस, 2010) के अनुसार, 15 वर्ष एवं इससे अधिक आयु वर्ग के 35 प्रतशित वयस्‍क किसी न किसी रूप में तम्‍बाकू का सेवा करते हैं। महिलाएं धूम्र रहित तम्‍बाकू का सेवन करते/करती हैं।

(घ) और (ड): सरकार ने तम्‍बाकू सेवन के दुष्‍प्रभावों के बारे में नागरिकों को शिक्षित करने तथा उन्‍हें तम्‍बाकू छोड़ने के लिए प्रोत्‍साहन देने हेतु निम्‍नलिखित सहित कई उपाय किए हैं:

(।) राष्‍ट्रीय तम्‍बाकू नियंत्रण कार्यक्रम तथा राष्‍ट्रीय स्‍वास्‍थ्‍य मिशन के भाग के रूप में राष्‍ट्र एवं राज्‍य स्‍तर पर विभिन्‍न मीडिया माध्‍यम से तम्‍बाकू सेवन के दुरूपयोग पर जन जागरूकता अभियान

(।।) फिल्‍मों एवं टीवी कार्यक्रमों में तम्‍बाकू उत्‍पादों या उनके सेवन के चित्रण को विनियमित करने के लिए अधिसूचना

(।।।) तम्‍बाकू उत्‍पाद पैकेजों पर चित्रात्‍मक स्‍वास्‍थ्‍य चेतावनियों के प्रदर्शन हेतु अधिसूचना।

(IV) तम्‍बाकू छोडने के लिए इच्‍छुक लोगों को काउसलिंग सुवधिाएं मुहैया कराने के लिए तम्‍बाकू निवारण केंद्र की स्‍थापना करना 12वीं पंचवर्षीय योजना में राष्‍ट्रीय स्‍वास्‍थ्‍य मिशन के तहत राष्‍ट्रीय तम्‍बाकू नियंत्रण कार्यक्रम के अंतर्गत जिला स्‍तरीय कार्यकलापों का एक भाग है।

\*\*\*\*